b'\n_START_ARTICLE_\nVickers Medium Mark I\n_START_SECTION_\nZgodovina\n_START_PARAGRAPH_\nPo prvi svetovni vojni je Velika Britanija prenehala vlagati denar v tanke. Ostalo je le pet tankovskih bataljonov, ki so bili opremljeni s tanki Mark V in Medium Mark C. Ostalo je \xc5\xa1e nekaj denarja za oblikovalce tankov, vendar je bil ta v celoti porabljen za razvoj neuspe\xc5\xa1nega tanka Medium Mark D, zato so leta 1923 zaprli biro za razvoj tankov (Tank Design Department). Razvoj tankov so nadaljevala zasebna podjetja. Eno iz med njih je bilo Vickers-Armstrong. Podjetje je \xc5\xbee dve leti pred zaprtjem biroja izdelalo dva prototipa. Vickers-Armstrong je bilo podjetje, ki je bila velika konkurenca biroju. Leta 1920 je biro nameraval izdelati tank Medium Mark D, kot protiute\xc5\xbe so pri Vickers-Armstrongu izdelali prototip tanka Vickers Light Tank (slovensko:Vickersov lahki tank). Prvi prototip je bil verzije \xc2\xbbFemale\xc2\xab\xc2\xa0in je bil oboro\xc5\xbeen s tremi Hotchkiss pu\xc5\xa1komitraljezi. Druga verzija je bila  \xc2\xbbMale\xc2\xab\xc2\xa0in je bila oboro\xc5\xbeena s 47\xc2\xa0mm topom. Leta 1924 so tank Vickers Light Tank Mark I preiimenovali v Vickers Medium Tank Mark I._NEWLINE_Ta tank je nadomestil tanke Mark V skupaj z le nekoliko bolj\xc5\xa1im naslednikom Vickers Medium Mark II.'